Държавен вестник, бр. 37, 2009 г., стр. 76

С Т Р .  76
Д Ъ Р Ж А В Е Н   В Е С Т Н И К
Б Р О Й  37
346. Националната здравноосигурителна каса из-
гражда и поддържа актуален национален регистър на
издадените рецептурни книжки на хронично болния.
347. Националната здравноосигурителна каса
заплаща напълно или частично лекарства, медицин-
ски изделия и диетични храни за специални меди-
цински цели за домашно лечение на територията на
страната, посочени в списъци, както следва:
347.1. списък на лекарства, който съдържа:
347.1.1. лекарствените продукти и всички данни за
тях, включени в приложение № 1 на Позитивния ле-
карствен списък, публикуван на интернет страницата
на Комисията по позитивен лекарствен списък, за които
са подадени заявления по реда на Наредба № 10;
347.1.2.  НЗОК код за всеки лекарствен продукт
по буква “а”;
347.1.3. код на търговец/и на едро с лекарствени
продукти, посочени от притежателя на разреше-
нието за употреба на съответния лекарствен про-
дукт по т. 347.1.1;
347.1.4. указания относно реда за предписване,
отпускане и получаване:
а)  група съобразно реда и начина на тяхното
предписване по т. 373;
б) вид на рецептурната бланка съгласно Наред-
ба № 4 от 2009 г. за условията и реда за предписване
и отпускане на лекарствени продукти, наричана “На-
редба № 4”;
в) вид на протокола съгласно т. 383;
347.2. списък на медицински изделия, който съ-
държа:
а) данни за медицинското изделие, вид и подвид,
към което се отнасят;
б) цените, до които НЗОК напълно или частично
заплаща;
в) условията за предписване и получаване;
347.3. списък на диетични храни за специални
медицински цели, който съдържа:
а) данни за диетична храна, вид и подвид, към
която се отнасят;
б) цените, до които НЗОК напълно или частично
заплаща;
в) условията за предписване и получаване.
348. Националната здравноосигурителна каса
издава указания за работа със списъците по т. 347 в
рамките на правомощията си, определени в ЗЗО,
Наредба № 4 и Наредба № 10.
349. Списъците по т. 347 и указанията по т. 348 се
публикуват на интернет страницата на НЗОК и са
задължителни за ИМП и ИДП.
349.1. Националната здравноосигурителна каса
публикува на интернет страницата на НЗОК основ-
ните изисквания към софтуера, обработващ рецеп-
турните бланки, задължителните номенклатури и
формата на отчетните електронни документи.
349.2 При промени в приложение № 1 на Пози-
тивния лекарствен списък и списъците с медицин-
ски изделия и диетични храни за специални меди-
цински цели НЗОК изготвя актуализиращи файлове
към номенклатурите на аптечния софуер, които пуб-
ликува на интернет страницата на НЗОК.
350. Указанията влизат в сила от датата на вли-
зане в сила на списъците по т. 347. Изменения и
допълнения могат да бъдат правени при законода-
телни промени или при промяна на списъците по
т. 347 при спазване на условията на ЗЗО и ЗЛПХМ.
351. Националната здравноосигурителна каса
публикува информацията по т. 349 в срок не по-ма-
лък от 15 работни дни преди прилагането є, в случай
че срокът не противоречи на съответния нормати-
вен акт, довел до промяната по т. 350.
352. За един и същи период на лечение НЗОК
заплаща до три лекарствени продукта, предписа-
ни на ЗЗОЛ за едно заболяване, независимо от реда
и начина на извършване на предписанията, вида и
броя на рецептурните бланки, на които те са пред-
писани.
353. Националната здравноосигурителна каса зап-
лаща предписаните лекарствени продукти, медицин-
ски изделия и диетични храни за специални медицин-
ски цели в количества и при условия, посочени в спи-
съците по т. 347 и указанията за работа с тях.
354. Националната здравноосигурителна каса
извършва мониторинг и анализ на общата месечна
и тримесечна стойност на предписаните от всеки
лекар/лекар по дентална медицина лекарствени про-
дукти, медицински изделия и диетични храни за спе-
циални медицински цели, както и по отделните за-
болявания.
355. Националната здравноосигурителна каса не
заплаща лекарства, медицински изделия и диетични
храни за специални медицински цели, предписани и
отпуснати на:
355.1. лица с прекъснати здравноосигурителни
права на основание чл. 109, ал. 1 ЗЗО към момента
на предписване и отпускане на лекарства, медицин-
ски изделия и диетични храни за специални меди-
цински цели;
355.2. лица, които не се осигуряват при условия-
та и по реда на чл. 40а, ал. 1 ЗЗО.
356. В случай на хоспитализиране на ЗЗОЛ НЗОК
не заплаща за периода на хоспитализацията лекар-
ства, медицински изделия и диетични храни, пред-
писани от лекар или лекар по дентална медицина от
лечебно заведение за извънболнична помощ, необ-
ходими за:
356.1. основното заболяване, за което е хоспита-
лизирано лицето;
356.2. новооткрито заболяване по време на ста-
ционарното лечение;
356.3. промяна на терапията, назначена от лекар
в извънболничната помощ и заплащана от НЗОК, за
придружаващи хронични заболявания.
357. Националната здравноосигурителна каса
заплаща предписаните и отпуснатите на ЗЗОЛ ле-
карства, медицински изделия и диетични храни за
специални медицински цели по ред, начин и в сроко-
ве, определени в Наредба № 10 и сключените инди-
видуални договори с аптеки.
358. (1) Право да предписват лекарствени про-
дукти, медицински изделия и диетични храни за спе-
циални медицински цели от списъците по т. 347 имат
лекари и лекари по дентална медицина от лечебни
заведения за извънболнична помощ, работещи в
изпълнение на договор с НЗОК.
(2) Извън случаите по ал.1 право да предписват
лекарствени продукти, медицински изделия и дие-
тични храни за специални медицински цели от спи-
съците по т. 347 на лишени от свобода лица имат и
лекари и лекари по дентална медицина, работещи в
лечебните заведения към Министерството на пра-
восъдието.
(3) При осъществен временен избор на ОПЛ през
съответния период на избора предписанията се из-
вършват от ОПЛ, при когото е осъществен времен-
ният избор.
(4) В случаите на заместване на един лекар/лекар
по дентална медицина от друг заместникът, издал
рецептурната бланка, попълва личните си данни, РЦЗ
№ на практиката, в която е титуляр, полага подпис
и поставя личен печат.